1. **Pretendenta jautājums**

Tehniskā specifikācija, punktā 6.3. jānorāda pasūtījuma apstrādes ilgāku laiku. Kā pareizi novērtēt šo situāciju? Pasūtījumā varētu pieprasīt aviobiļetes, kuru apstrādes laiks, aizņem 5 minūtēs, vai arī ceļojumu pa vairākiem valstīm, kur apstrādei vajadzēs pusstundu. Varbūt ir piemērs, ar kuru ir jārēķinās?

**Pasūtītāja atbilde**

Saskaņā ar iepirkuma nolikuma Tehniskās specifikācijas 6.3.punktā noteikto, Pretendentam ir jānodrošina Pasūtītāja pasūtījuma apstrādi un cenu izpēti ne ilgāk kā 180 minūtēs no pasūtījuma saņemšanas brīža un iegūtos izpētes rezultātus (piedāvājums ar izlidošanas/ielidošanas laikiem un cenām) ir elektroniski jānosūta Pasūtītājam. Pretendentam ir jāņem vērā, ka tā piedāvājumā noteiktais Pasūtītāja pieprasījuma apstrādes laiks tiks izmantots nosakot visizdevīgāko piedāvājumu iepirkumā, kā arī minētais apstrādes laiks tiks noteikts iepirkuma līgumā, tādējādi tas būs pretendentam saistošs un nemaināms līguma darbības laikā.

Minētais Pasūtītāja pieprasījuma laiks katram tūrisma operatoram var būt atšķirīgs, jo tas ir atkarīgs no katra darbības specifikas un to iekšējām nostādnēm (politikas), tādējādi Pasūtītājs nevar sniegt konkrētas norādes minētā aprēķina noteikšanai.

1. **Pretendenta jautājums**

Tehniskā specifikācija, punktā 6.4. tas laiks ir domāts steidzamos gadījumos?

Jo ja pasūtījums tika veikts mēnesi pirms ceļojuma, tad arī mēnesi pirms ceļojuma mēs varēsim piegādāt dokumentu. Dokuments tiks piegādāts uzreiz pēc pasūtītāja apstiprinājuma.

**Pasūtītāja atbilde**

Saskaņā ar iepirkuma nolikuma Tehniskās specifikācijas 6.4.punktā noteikto, Pretendentam ir jānodrošina Pasūtītāja pasūtījumu piegādi elektroniski vai līdz Pasūtītājam (Mūkusalas iela 41, Rīga) bez maksas, bet ne vēlāk kā 2 (divas) darba dienas pirms biļetē norādītā komandējuma datuma, steidzamos gadījumos piegāde veicama 1 (vienas) stundas laikā.

Pretendentam minētā punkta izpildē ir jānorāda laiks, kādā tam būs iespējams nogādāt pasūtījumu Pasūtītājam uz Mūkusalas iela 41, Rīgā, neatkarīgi no Pasūtītāja veiktā pieprasījuma izdarīšanas brīža, vienlaicīgi pievienojot apliecinājumu norādītajam piegādes laikam, kā, piemēram, maršruta aprēķina laiku saskaņā ar publiski pieejamām aprēķina vietnēm (piemēram, googlemap); trešo personu (piemēram, taksometra) rakstisku apliecinājumu par minētā piegādes laika iespējamību.